ไฟแนนซ์ทูเดย์
...ที่ประชุมคณะรัฐมนตรี (ครม.) ไฟเขียวย้ายปลัดตุ้ม &#8220;อารีพงศ์ ภู่ชอุ่ม&#8221; จากปลัดกระทรวงพลังงาน กลับไปนั่งตำแหน่งเดิมในฐานะเลขาธิการคณะกรรมการพัฒนาระบบราชการ (ก.พ.ร.) บางคนเมาท์ว่าเพราะอดีตปลัดคลังรายนี้อึดอัดกับงานที่ไม่ถนัดในกระทรวงที่ไม่คุ้น เลยขอย้ายกลับไปเอง
13 พ.ค. 2558

...ที่ประชุมคณะรัฐมนตรี (ครม.) ไฟเขียวย้ายปลัดตุ้ม “อารีพงศ์ ภู่ชอุ่ม” จากปลัดกระทรวงพลังงาน กลับไปนั่งตำแหน่งเดิมในฐานะเลขาธิการคณะกรรมการพัฒนาระบบราชการ (ก.พ.ร.) บางคนเมาท์ว่าเพราะอดีตปลัดคลังรายนี้อึดอัดกับงานที่ไม่ถนัดในกระทรวงที่ไม่คุ้น เลยขอย้ายกลับไปเอง
งานนี้ถ้าอยากทำงานถนัด คงเหลือแค่ตำแหน่งปลัดกระทรวงการคลัง ซึ่งปลัด รังสรรค์ ศรีวรศาสตร์ ใกล้จะหมดวาระเต็มแก่ในเดือน ก.ย.ที่จะถึงนี้แล้ว แถมยังเป็นตำแหน่งที่เปิดกว้าง เลยยังไม่มีตัวเก็งเต็งจ๋าที่จะเข้าวินชัดๆ สักคน
...ที่น่าแปลกกว่าก็คือ ประชุม ครม. งวดนี้ดันไม่มีวาระการแต่งตั้งผู้อำนวยการสำนักงานบริหารหนี้สาธารณะ (สบน.) มาแทน กฤษฎา อุทยานิน ผู้อำนวยการคนเก่าที่เพิ่งถึงแก่กรรมไปเมื่อเดือน มี.ค.ที่ผ่านมา งานนี้ตำแหน่งว่างอยู่ 1 ที่ ไม่ต้องสับเปลี่ยนโยกย้ายอะไรให้วุ่นวาย จนชวนให้สงสัยว่าเพราะยังมีวิ่งกันฝุ่นตลบหรือเป็นเพราะอยากจะดันเรื่องโยกย้ายเพิ่มขึ้นอีก 1 ตำแหน่งกันแน่    
...ส่วนนายแบงก์รายนี้เที่ยวแต่ละทีไม่มีเหมือนใคร รับรองไม่มีไปเดินชนกันที่แหล่งช็อปปิ้งในนิวยอร์ก ลอนดอน ปารีส หรือโตเกียว เพราะซีอีโอใหญ่ของแบงก์ ซีไอเอ็มบี ไทย สุภัค ศิวะรักษ์ ควงศรีภรรยาคุณหนิง พักร้อนไปชมอู่อารยธรรมเปอร์เซียไกลถึงประเทศ อิหร่านนานกว่า 1 สัปดาห์ สงสัยเกษียณมาเมื่อไหร่คงได้เที่ยวแบบฮิปสเตอร์รุ่นใหญ่รอบโลก
...เห็นบิ๊กตู่ พล.อ.ประยุทธ์ จันทร์โอชา นายกรัฐมนตรี เร่งบี้เรื่องสลาก 80 บาท ที่จะทำให้ได้ตามสัญญา โดยขอเวลาอีกไม่นาน แล้วก็ดีใจที่นายกฯ ให้ความสำคัญเอาจริงกับปัญหาที่หมักหมมมานานจนไม่มีใครคิดว่าจะแก้ได้แล้ว แต่ถ้าเป็นไปได้ขออีกหลายๆ เรื่องให้จบเบ็ดเสร็จไปในยุครัฐบาล คสช. ตั้งแต่ภาษีไล่ไปจนถึงปัญหาอย่างการปฏิรูปการศึกษา-อาชีวะเลยนะท่าน